कविता मंच: October 2015
ज़र्द पत्तों की तरह
सारी ख्वाहिशें झर गयी हैं
नव पल्लव के लिए
दरख़्त बूढ़ा हो गया है
टहनियां भी अब
लगी हैं चरमराने
तेज़ झोंका हो गया है
कभी मिलती थी
छाया इस शज़र से
आज ये अपने से
पत्र विहीन हो गया है
अब कोई पथिक भी
नहीं चाहता आसरा
अब ये वृक्ष खुद में
ग़मगीन हो गया है
ये कहानी कोई
मेरी तेरी नहीं है
हर एक का यही
हश्र हो गया है ।
साभार लिंक...http://geet7553.blogspot.in/2014/05/blog-post.html
प्रस्तुत कर्ता kuldeep thakur समय 07:30
Labels: ......संगीता स्वरुप ( गीत )
उनकी पुण्यतिथि पर विशेष
25 अक्टूबर,1980
मैं ज़िंदा हूँ ये मुश्तहर कीजिए
मिरे क़ातिलों को ख़बर कीजिए
ज़मीं सख़्त है आसमाँ दूर है
बसर हो सके तो बसर कीजिए
सितम के बहुत से हैं रद्द-ए-अमल
ज़रूरी नहीं चश्म तर कीजिए
वही ज़ुल्म बार-ए-दिगर है तो फिर
वही जुर्म बार-ए-दिगर कीजिए
क़फ़स तोड़ना बाद की बात है
अभी ख़्वाहिश-ए-बाल-ओ-पर कीजिए
-साहिर लुधियानवी
मुश्तहरः घोषणा, रद्द-ए-अमलः प्रतिक्रिया,
बार-ए-दिगरः दूसरे का भार, क़फ़सः पिंजरा,
ख़्वाहिश-ए-बाल-ओ-परः पंख आने का इन्तजार
प्रस्तुत कर्ता yashoda Agrawal समय 18:15
सम्पूर्ण कलाओं से परिपूरित,
आज कलानिधि दिखे गगन में
शीतल, शुभ्र ज्योत्स्ना फ़ैली,
अम्बर और अवनि आँगन में
शक्ति, शांति का सुधा कलश,
उलट दिया प्यासी धरती पर
मदहोश हुए जन जन के मन,
उल्लसित हुआ हर कण जगती पर
जब आ टकरायीं शुभ्र रश्मियाँ,
अद्भुत, दिव्य ताज मुख ऊपर
देदीप्यमान हो उठी मुखाभा,
जैसे, तरुणी प्रथम मिलन पर
कितना सुखमय क्षण था यह,
जब औषधेश सामीप्य निकटतम
दुःख और व्याधि स्वतः विच्छेदित,
कर अनन्य आशिष अनुपम।
- श्रीप्रकाश शुक्ल
प्रस्तुत कर्ता yashoda Agrawal समय 08:22
Labels: श्रीप्रकाश शुक्ल. साहित्य शिल्पी
शरद की
बादामी रात में
नितांत अकेली
चांद देखा करती हूं
जरूरत कहां रह जाती है,
चांद जो होता है
'तुम-सा'
पर मेरे साथ
मुझे देखता
मुझे सुनता
जरूरत कहां रह जाती है।
ढूंढा करती हूं मैं
सितारों को
मद्धिम रूप में उनकी
बिसात कहां रह जाती है,
कुछ-कुछ वैसे ही
चांद हो जब
साथ मेरे
तो तुम्हारी
-स्मृति आदित्य
फीचर एडीटर..वेब दुनिया
प्रस्तुत कर्ता yashoda Agrawal समय 17:26
Labels: शरद पूर्णिमा, स्मृति आदित्य
आज मैंने देखा सड़क पर
एक नन्हा सांवला बच्चा
प्यारा सा,, खाने की थाली में कुछ ढूंढ़ता हुआ
उस थाली में था भी तो ढ़ेर सारा पकवान .....
वहीँ पास उसकी बहन थी
जो एक सुन्दर से दिए के
साथ खेल रही थी .....
दिए की रोशनी से उसकी आँखे चमचमा रहीं थी
वो छोटी सी झोपड़ी भी दिए के
रोशनी से रोशन हो गयी थी...
वरना दूर सड़क पर की स्ट्रीट लाइट
का सहारा तो था ही...
बगल में बैठी उसकी माँ
अपने बच्चों की ख़ुशी से
फूली नहीं समां रही थी...
थोड़ी ही दूर अगले मोड़ पर एक दावत थी..
सेठ जी के पोते का मुंडन था...
शायद वहां के सेठ-या सेठानी
इनपर मेहरबान हुए होंगे
तभी तो आज यहाँ भी जश्न का माहौल है...
शायद जब महलों में दिया जलता है
तभी होती है इन झोपड़ियों में रोशनी ....!!
लेखक परिचय - रीना मौर्या
प्रस्तुत कर्ता संजय भास्‍कर समय 14:15
प्रस्तुत कर्ता संजय भास्‍कर समय 13:32